آمریکا‌نین پرزیدنتی دونالد ترامپین قودسو "ایسرائیلین باشکندی" کیمی تانیماق قراری مختلیف اؤلکه‌لرده اعتراض ائدیلیب.
فرانسانین باشکندی پاریس‌دکی رپوبلیکو میدانیندا توپ‌لانان یوزلرله اینسان اللرینده فیلیسطین، تورکیه و تونیس بایراق‌لاری ایسرائیل باش ناظیری بنیامین نتانیاهونون سیاست‌لرینی و آمریکا پرزیدنتی دونالد ترامپین قودوسو "ایسرائیلین باشکندی" اولا‌راق تانیما قرارینا اعتراض ائتدی.
گؤسترچی‌لرین اللرین‌دکی "ترامپ و نتانیاهو برابردیر نازی‌لرین گئری دؤنوشو"، "قاتیل ایسرائیل"، "آزاد فیلیسطین"، "ترامپ و نتانیاهو ساواش چیخاران‌لاردیر"، "قودس فیلیسطینین باشکندی‌دیر" یازیلی پلاکارت‌لار دقتی چکدی.
اعتراضا قاتیلان‌لار، نتانیاهونون فرانسا پرزیدنتی امانوئل ماکرون ایله الیزا ساراییندا کئچیرجگی گؤروشمه‌یه ده اعتراض گؤستردی.
چوخ امنیت تدبیرلری آلتیندا گئرچک‌لشن اعتراضدا، پولیس  بعضی واختلاربعضی گؤستریچی‌لره اؤزلرینه آیریلان بؤلومده دایانما‌لاری مسئله‌سینده موداخیله ائدیب.
پاریس‌ین یانیندا، لیونون، مارسل و لیل شهرلرینده ده اعتراضلار کئچیریلیب.
کانادانین تورونتو شهرین‌دکی آمریکا کونسول‌لوغو یاخینلیغیندا بیر آرایا گلن مین‌لرله شخص ده، آمریکا پرزیدنتی ترامپین قرارینا اعتراض ائتدی.
اؤزگور"فیلیسطین"، "عدالت، یوخسا باریش ده یوخدور"، "لبیک یا اقصا" و "قودس فیلیسطینین باشکندی‌دیر" شعارلاری‌نین آتیلدیغی گؤستریه قاتیلان‌لار، تورک بایراق‌لاری و پرزیدنتی رجب طیب اردوغانین پلاکارد‌لارینی قالدیردی.
میتینگ‌ده چیخیش ائدن ایشتیراکچی‌لار، ترامپ‌ین قراری‌نین، بمت-نین بیر چوخ قرارینی هئچه سایدیغینی، اینسان حاق‌لاری و حقوقا ضد اولدوغونو بیلدیریب.
تورونتوداکی شعالارا، موسلمان اؤلکه‌لره منسوب کانادا‌لی‌لارین یاناشی، ایسپانیا، بولیوی، کوبا و کولومبیا اصیل‌لی وطنداش‌لار دا دستک وئریر.
بو آرادا، مالزی ساوونما ناظیری هسام الدین تون حسین، مالزی سیلاح‌لی گوجلری‌نین (ماف) کودوسکونوسوندا وظیفه آلماغا هر زامان حاضیر اولدوغونو سؤیله‌دی.
برناما خبر آژانسینا گؤره، پارتیسی‌نین قروپ توپلانتی‌سیندا دانیشان حسین، آمریکا پرزیدنتی دونالد ترامپین قودسو "ایسرائیلین باشکندی" اولا‌راق تانیما قراری‌نین موسلمان‌لارا ائدیلمیش بیر ضربه اولدوغونو بیلدیریب،
موسلومان اؤلکه‌لر اولا‌راق مومکون بیر اوغورسوزلوغا قارشی دایم حاضیرلیق‌لی اولمالیییق. یوکسک سویه‌لی لیدرلرین حرکته کئچمه‌سی و دوزلیش وئرمه‌سی وضعیتینده مالایزی سیلاح‌لی گوجلری قودس مسئله‌سینده وظیفه آلماغا هر زامان حاضیر". دئدی.
